text: Awustraaliyaa fi Niwuziilaand haaluma wal fakkaatuun ajjeechaa kana balaaleffatuun Sa’uudiin dhugaa jiru baasuu qabdi jedhan. Muummichi ministeera Awustraaliyaa Scott Morrison ibsa kenneen, Walgahii Investimantii torbee dhuftu Riyaad keessatti geggeefamu irratti Awustraaliyaan kan hin hirmaanne tahuu ibsuun, Sa’uudiin qorannoo haqa qabeessa tahe geggeessuudhaaf Turkiyaa waliin hojjachuu qabdi jedhe.
text: #000005
text: Ministeerri haajaa alaa Jarman gama isaatiin ibsa baaseen gocha Sa’uudii kanaaf addunyaan gamtaadhaan deebisaa cimaa kennuu qaba jedhe. Jarman biyyoota gamtaa Awurooppaa, Biyyoota dagaagan turban G7 jedhaman, UK fi Faransaay waliin tahuun, Sa’uudii irratti tarkaanfii cimaa tahe fudhachuudhaaf hojjataa jirti jedhe. Dabalataanis Jarman waliigaltee gurgurtaa meeshaa waraanaa Sa’uudii waliin mallatteessite kan haquu maltu tahuu gabaasni arganne ni ibsa.
text: #000006
text: Prezdaant Traamp gama isaatiin guyyaa kaleessaa ibsi Sa’uudiin kennite kan fudhatamu, Sa’uudiin michuu Ameerikaa guddoo waan taateef hariiroo keenna laaffisuu hin barbaadnu jedhe. Booda irra garuu Sa’uudiin qorannoo iftoomina qabu geggeessuun ibsa amansiisaa tahe kennuu qabdi jechuun dubbate.
text: #000007
text: Turkiyaan gama isiitiin ajjeechaa Jamaal Khaashoqjii ilaalchisee dhugaa dhoksuudhaaf tattaaffiin godhamu kamiyyuu fudhatama hin qabu jette. Haaluma kanaan qorannoo geggeessaa jirtu akkuma xumurteen addunyaadhaaf kan ibsitu tahuu beeksiste. Prezdaant Erdogaan dhimmicha irratti Isniina dhufu ibsa kennuudhaaf kan karoorfate tahuu gabaasni arganne ni ibsa.
text: #000008
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000017